Jesus en Israel - BibleForums Christian Message Board
Jesus en Israel
Want die enigste manier hoe al die beloftes, soos verstaan deur hierdie groepering, kan vervul word met 'n Letterlike Israel, is dat God se Kerk eers uit die weg geruim moet word. En omdat dit God se Kerk is, kan mens hulle slegs uit die weg ruim deur hul in die hemel te kry, en die wegraping is die enigste manier. Hoe Bybels dit sin maak en is kan elkeen vir hulself besluit deur die debat te gaan kyk hier op die draad, "Wil jy regtig weg geraap word". Die "Hulle wat agter bly" reeks boeke het dan ook hierdie siening geweldig populêr gemaak. En maak nie 'n fout nie, 90% van Christen denominasies (die oorgrote meerderheid) glo hierdie benadering vandag!
Soms is daar hierdie misverstand dat "Eersgeborene" juis dit beteken; die een wat eerste gebore is. Maar dit beteken nie altyd noodwendig dit nie. "Eers-" is 'n chronologiese term, eerste, en is ook 'n term van voorrang, byvoorbeeld Eerste minister. Beteken dit dat dit die heel eerste minister is wat daar al ooit was? NEE. Dit beteken hy is die mees belangrikste, hy geniet voorrang. So eersgeborene is nie noodwendig die eerste een wat gebore is nie, maar die mees belangrikste van die wat gebore is...maak dit sin?
Re: Jesus en Israel
Hoe het Israel tot prominensie gekom? Jesus het Israel se spore op aarde gevolg:
1) Josef het 'n drome gehad. En die kinders van Israel is gelei na Egipte toe vir 'n tyd. 1) Jesus se aardse vader was Josef. En Josef het 'n droom gehad om Jesus Egipte toe te vat, soos met Israel, vir 'n tyd.
2) Israel bly in Egipte vir 'n tyd 2) Josef bly in Egipte met Jesus vir 'n tyd.
3) Israel word uit Egipte uit geroep. 3) Josef kry weer 'n droom en hulle word uit Egipte uit geroep.
4) Israel gaan deur water (Rooi See) as die eerste GROOT gebeurtenis na hul uit Egipte uit is. 4) Jesus gaan deur water; Hy word gedoop.
5) Israel is 40 jaar in die woestyn wildernis (Num 14:34 veertig dae, vir elke dag een jaar, moet julle jul ongeregtighede dra, veertig jaar lank, en my teëstand gewaar word.) 5) Jesus is 40 dae in die wildernis.
VRAAG: Wie was Jesus se seun in Eks 4:22? Israel was. Hier is Jesus God se Seun!
Wat doen Jesus direk nadat Hy gedoop is? Hy gaan in die Wildernis in vir 40 dae, gelei deur die Gees, vir die doel om versoek te word! Jesus is besig om die hoogtepunte van Israel se geskiedenis na te volg. Hoekom? Want Hy weet Hy is die Nuwe Israel! 'n Enkele Persoon wat Geestelik oorwin sodat Hy God se gepasde verteenwoordiger op aarde kan wees! En in die wildernis gee Satan vir Jesus drie versoekings...en met elke versoeking kwoteer Jesus uit Deutrenomium uit! Uit Israel se geskiedenis uit...
Raak dit al hoe duideliker? Teen hierdie tyd was my aandag redelik vas gevang!
Hieride vers word vandag gebruik om te sê dat die wet vervul is in Jesus en nie meer geld nie. Dit is nie wat die vers sê nie. Die "Wet in die Profete" is 'n ander naam vir die Ou Testament! Ek bespreek dit hier in meer detail in plasing # 128. Jesus gaan dan aan om dit te beaam in die volgende vers;
Wat die Nuwe Testament skrywers soos Matteus dus sien, is dat Jesus Christus die vervulling is van God se plan vir Israel! Die!20Nuwe Testament Skrywers het nie hul verwagtinge gefokus op 'n toekomstige Israel-hoop nie, hulle het nie hul verwagting van God se vervulling aan Israel op 'n toekomstige Nationale Israel geplaas nie, nee. Die Nuwe Testament Skrywers was dit eens dat die Ou Testament beloftes is reeds vervul; in Jesus Christus.
So as mens nou terug gaan in die Ou Testament in en die profesië gaan interpreteer en sê dit gaan gebeur met Letterlike Israel en dit en dit, dan interpreteer mens die Bybel asof Jesus nooit gekom het nie!! En dit is presies wat die Jode vandag doen! Want vir die Jode het Jesus nognie gekom nie!! En ongelukkig interpreteer so baie Christene dit ook vandag so!
Dit is vir seker nie hoe die Nuwe Testament Skrywers dit gesien het nie! Hulle het gesien: "Vervul in Jesus", "Vervul in Jesus".
En dit is nie iets wat ek graag wil doen nie...
VRAAG: Wie was God se seun in Eks 4:22? Israel was. Hier is Jesus God se seun!
Dankie vir die terugvoer sover HH en Fila.
As Noag 100% sukses behaal het, hoekom dan Israel en Jesus daarna?
Maar ek bevestig ook in dieselfde asem: vir my is hierdie nuut en ek kan nog nie 100% sê dat ek 100% positief voel oor elke liewe stelling hierin nie. Dit sal prematuur wees. Daarom is julle insae baie waardevol hier. Dit is altyd goed om soveel hoeke moontlik te hê om na iets te kyk, anders kry mens tonnelvisie.